L 201/10 Euroopan yhteisöjen virallinen lehti 26.7.2001 NEUVOSTON ASETUS (EY) N:o 1515/2001, annettu 23 päivänä heinäkuuta 2001, toimenpiteistä, joita yhteisö voi toteuttaa polkumyyntitoimenpiteitä ja tukien vastaisia toimen- piteitä koskevan WTO:n riitojenratkaisuelimen hyväksymän raportin johdosta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 133 artiklan, ottaa huomioon komission ehdotuksen, sekä katsoo seuraavaa: (1) — Neuvosto antoi asetuksella (EY) N:o 384/96 (') yhteiset säännöt polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisessa. (2) — Neuvosto antoi asetuksella (EY) N:o 2026/97 (?) yhteiset säännöt muista kuin Euroopan yhteisön jäsenvaltioista tapahtuvalta tuetulta tuonnilta suojautumisessa. (3) — Maailman kauppajärjestön (WTO) perustamisesta tehdyn Marrakeshin sopimuksen mukaisesti tehtiin riitojen ratkaisusta annettuja sääntöjä ja menettelyjä koskeva sopimus (DSU). DSU:n nojalla perustettiin riitojenratkai- suelin (DSB). (4) — Jotta yhteisö voisi tarpeen mukaan saattaa asetuksen (EY) N:o 384/96 tai asetuksen (EY) N:o 2026/97 nojalla toteutetun toimenpiteen yhdenmukaiseksi DSB:n hyväk- symään raporttiin sisältyvien suositusten ja ratkaisujen kanssa, on annettava erityisiä säännöksiä. (5) — Yhteisön toimielimet saattavat pitää aiheellisena kumota tai muuttaa asetuksen (EY) N:o 384/96 tai asetuksen (EY) N:o 2026/97 nojalla toteutetut toimenpiteet, mukaan lukien toimenpiteet, joista DSU ei ole antanut ratkaisua, tai antaa niiden osalta muita erityisiä toimenpiteitä DSB:n hyväksymään raporttiin sisältyvien oikeudellisten tulkintojen huomioon ottamiseksi. Lisäksi yhteisön toimielimillä — olisi oltava tarvittaessa mahdollisuus kyseisten toimenpiteiden soveltamisen keskeyttämiseen tai tarkasteluun. (6) — Asian vireillepanemiselle DSU:n nojalla ei ole asetettu määräaikoja. DSB:n hyväksymiin raportteihin sisältyvillä suosituksilla on vaikutuksia ainoastaan tuleviin toimiin. Tämän vuoksi on aiheellista täsmentää, että jollei toisin säädetä, tämän asetuksen nojalla toteutettavilla toimen- piteillä on oikeusvaikutuksia niiden voimaantulosta () EYVL L 56, 6.3.1996, s. 1, asetus sellaisena kuin se on viimeksi muutettuna — asetuksella (EY) N:o 2238/2000 (EYVL L 257, 11.10.2000, s. 2). () EYVL L 288, 21.10.1997, s. 1. alkaen, ja tämän vuoksi niiden perusteella ei palauteta ennen kyseistä ajankohtaa kannettuja tulleja, ON ANTANUT TÄMÄN ASETUKSEN: 1 artikla 1. — Aina kun DSB hyväksyy raportin neuvoston asetuksen (EY) N:o 384/96, asetuksen (EY) N:o 2026/97 tai tämän asetuksen nojalla toteutetusta yhteisön toimenpiteestä, jäljem- pänä ”kiistanalainen toimenpide”, neuvosto voi sen jälkeen, kun asiasta on kuultu neuvoston asetuksen (EY) N:o 384/96 15 artiklan tai neuvoston asetuksen (EY) N:o 2026/97 25 artiklan nojalla perustettua neuvoa-antavaa komiteaa, jäljempänä ”neuvoa-antava komitea”, toteuttaa yksinkertaisella enemmis- töllä komission ehdotuksen perusteella yhden tai useamman aiheellisena pitämänsä seuraavan toimenpiteen: a) kiistanalaisen toimenpiteen kumoaminen tai muuttaminen tai, b) kulloinkin aiheellisina pidettyjen erityisten toimenpiteiden antaminen. 2. — Komissio voi 1 kohdan nojalla toteutettavia toimenpiteitä varten pyytää asianomaisilta osapuolilta kiistanalaisen toimen- piteen antamiseen johtaneessa tutkimuksessa saatujen tietojen täydentämiseksi tarvittavia tietoja. 3. — Sikäli kuin on aiheellista suorittaa tarkastelu ennen 1 kohdan mukaisten toimenpiteiden toteuttamista tai niitä toteu- tettaessa, komissio panee tarkastelun vireille kuultuaan asiasta neuvoa-antavaa komiteaa. 4. — Sikäli kuin on aiheellista keskeyttää kiistanalaisen tai muutetun — toimenpiteen soveltaminen, neuvosto myöntää yksinkertaisella enemmistöllä sen jälkeen, kun asiasta on kuultu neuvoa-antavaa komiteaa, komission ehdotuksen perusteella luvan soveltamisen keskeyttämiseen rajoitetuksi ajanjaksoksi. 2 artikla 1. — Neuvosto voi myös, jos se pitää sitä aiheellisena, toteuttaa minkä tahansa 1 artiklan 1 kohdassa mainitun toimenpiteen DSB:n hyväksymään raporttiin sisältyvien muuta kuin kiistan- alaista toimenpidettä koskevien oikeudellisten tulkintojen huomioon ottamiseksi.